Asia C-280/10

Kopalnia Odkrywkowa Polski Trawertyn P. Granatowicz, M. Wąsiewicz spółka jawna

vastaan

Dyrektor Izby Skarbowej w Poznaniu

(Naczelny Sąd Administracyjnyn esittämä ennakkoratkaisupyyntö)

”Arvonlisävero - — Direktiivi 2006/112/EY — 9, 168, 169 ja 178 artikla — Ostoihin sisältyvän veron vähentäminen sellaisten liiketoimien osalta, jotka on suoritettu liiketoimintahankkeen toteuttamiseksi — Yhtiön yhtiömiesten suorittama maa-alueen osto — Laskut, jotka on laadittu ennen kuin vähennystä vaativa yhtiö on rekisteröity”

Tuomion tiivistelmä

Verotus — Jäsenvaltioiden lainsäädännön yhdenmukaistaminen — Liikevaihtoverot — Yhteinen arvonlisäverojärjestelmä — Ostoihin sisältyvän veron vähentäminen — Vähennysoikeuden syntyminen ja laajuus — Yhtiömiesten vielä rekisteröimättömän yhtiön perustamista ja toimintaa varten suorittamat investointimenot (Neuvoston direktiivin 2006/112 9, 168 ja 169 artikla) Verotus — Jäsenvaltioiden lainsäädännön yhdenmukaistaminen — Liikevaihtoverot — Yhteinen arvonlisäverojärjestelmä — Ostoihin sisältyvän veron vähentäminen — Verovelvollisen velvollisuudet — Tiettyjä mainintoja sisältävän laskun hallussapito (Neuvoston direktiivin 2006/112 168 artikla ja 178 artiklan a alakohta)

Yhteisestä arvonlisäverojärjestelmästä annetun direktiivin 2006/112 9, 168 ja 168 artiklaa on tulkittava niin, että ne ovat esteenä kansalliselle säännöstölle, jossa ei anneta yhtiön yhtiömiehille eikä yhtiölle oikeutta vähentää arvonlisäveroa, joka liittyy näiden yhtiömiesten ennen kyseisen yhtiön perustamista ja rekisteröintiä yhtiön liiketoimintaa varten suorittamiin investointimenoihin. Näitä yhtiömiehiä voidaan pitää arvonlisäverotusta varten verovelvollisina, ja heillä on näin ollen lähtökohtaisesti oikeus vähentää ostoihin sisältyvä arvonlisävero. Koska kansallisen lainsäädännön mukaisesti kyseiset yhtiömiehet eivät voi vedota yhtiön suorittamiin verollisiin liiketoimiin voidakseen vapautua kyseisen yhtiön toimintaa varten toteuttamiinsa investointitoimiin liittyvistä arvonlisäverokustannuksista, mainitun yhtiön on verorasituksen neutraalisuuden takaamiseksi saatava ottaa huomioon kyseiset investoinnit arvonlisäveron vähentämisen yhteydessä. (ks. 31, 35 ja 38 kohta sekä tuomiolauselman 1 kohta) Yhteisestä arvonlisäverojärjestelmästä annetun direktiivin 2006/112 168 artiklaa ja 178 artiklan a alakohtaa on tulkittava niin, että ne ovat esteenä kansalliselle säännöstölle, jonka perusteella yhtiö ei voi vähentää ostoihin sisältyvää arvonlisäveroa, kun lasku, joka on laadittu ennen kyseisen yhtiön rekisteröimistä ja sen rekisteröitymistä arvonlisäverovelvolliseksi, on osoitettu yhtiön yhtiömiehille, jos mainitussa 168 artiklan a alakohdassa säädetyt aineelliset edellytykset näyttävät täyttyneen, jotta kyseinen yhtiö voi käyttää oikeutta vähentää arvonlisäveron ja jos veron luotettavan ja tehokkaan kantamisen varmistamiseksi välttämättömät tiedot ovat saatavilla. Koska se, ettei tällainen yhtiö voinut käyttää vähennysoikeuttaan, johtuu siitä, ettei tätä yhtiötä vielä ollut rekisteröity kaupparekisteriin eikä se ollut rekisteröitynyt arvonlisäverovelvolliseksi laskun laatimispäivänä ja lasku oli näin ollen osoitettu yhtiömiehille, vaikka henkilöt, joiden täytyi maksaa ostoihin sisältyvä arvonlisävero, ja henkilöt, jotka muodostavat mainitun yhtiön, ovat samoja, tämän vähennysoikeuden epäämisen on katsottava johtuvan puhtaasti muodollisesta velvollisuudesta. Tällaisen velvollisuuden noudattamista ei voida vaatia, koska tämän vaatimuksen vaikutuksesta vähennysoikeutta ei voitaisi käyttää ja siten arvonlisäveron neutraalisuus kyseenalaistettaisiin. (ks. 44–46, 49 ja 50 kohta sekä tuomiolauselman 2 kohta)

Asia C-280/10

Kopalnia Odkrywkowa Polski Trawertyn P. Granatowicz, M. Wąsiewicz spółka jawna

vastaan

Dyrektor Izby Skarbowej w Poznaniu

(Naczelny Sąd Administracyjnyn esittämä ennakkoratkaisupyyntö)

”Arvonlisävero - — Direktiivi 2006/112/EY — 9, 168, 169 ja 178 artikla — Ostoihin sisältyvän veron vähentäminen sellaisten liiketoimien osalta, jotka on suoritettu liiketoimintahankkeen toteuttamiseksi — Yhtiön yhtiömiesten suorittama maa-alueen osto — Laskut, jotka on laadittu ennen kuin vähennystä vaativa yhtiö on rekisteröity”

Tuomion tiivistelmä

Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Ostoihin sisältyvän veron vähentäminen – Vähennysoikeuden syntyminen ja laajuus – Yhtiömiesten vielä rekisteröimättömän yhtiön perustamista ja toimintaa varten suorittamat investointimenot (Neuvoston direktiivin 2006/112 9, 168 ja 169 artikla) Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Ostoihin sisältyvän veron vähentäminen – Verovelvollisen velvollisuudet – Tiettyjä mainintoja sisältävän laskun hallussapito (Neuvoston direktiivin 2006/112 168 artikla ja 178 artiklan a alakohta)